### Resume

Børne- og Familieudvalget skal indstille repræsentanter til nedennævnte bestyrelser, råd og nævn. Der er tale om såvel udpegning af medlemmer fra Byrådets midte samt udpegning af medlemmer, der kan findes udenfor Byrådets midte.

Sagen skal videre til behandling i Byrådet.

### Sagsfremstilling

Indenfor Børne- og Familieudvalgets område er der følgende udvalg, bestyrelser, råd og nævn hvortil Børne- og Familieudvalget skal indstille repræsentanter, der udpeges af Byrådet.

Ungdomsskolebestyrelsen (Ung Vejle)

Vejle Kommunale Ungdomsskole tilbyder fritidsundervisning samt en række undervisningstilbud i dagtimerne, der er rettet mod særlige grupper af unge.

Jfr. bekendtgørelse om ungdomsskolebestyrelser udpeger byrådet to repræsentanter til Ungdomsskolens bestyrelse, samt to stedfortrædere.

Børne og Unge Center [adresse]

Børne og Unge Center [adresse] er en selvejende institution for børn og unge i alderen 4 - 18 år. Centret tilbyder en række forskellige pædagogiske behandlinger både ved døgnophold og ved indsatser hjemme i familierne. Endvidere er der en specialskole, som både tager interne og eksterne elever. Det har været kutyme at udpege en repræsentant fra fagudvalget, men det er ikke et formelt krav, at der er udpegning fra Byrådets midte.

CSV Vejle (Center for specialundervisning for unge og voksne)

Centret udbyder specialundervisning til voksne og unge med det formål at afhjælpe eller tidsbegrænse virkninger af et psykisk eller fysisk handicap. Desuden har CSV en 3. årig ungdomsuddannelse. Byrådet udpeger to repræsentanter til bestyrelsen jfr. styrelsesvedtægten for CSV Vejle.

### Historik

Børne- og ungedirekøren indstiller, 20. januar 2022, pkt. 4:

at der udpeges to repræsentanter til Ungdomsskolens bestyrelse samt to stedfortrædere,

at der udpeges en repræsentant til bestyrelsen ved Børne og Unge [adresse] samt stedfortræder, og

at der udpeges to repræsentanter til bestyrelsen ved CSV Vejle - Center for Specialundervisning for unge og voksne.

Beslutning fra Børne- og Familieudvalget, 20. januar 2022, pkt. 4:

Mathias Henriksen og Rikke Frandsen anbefales udpeget til Ungdomsskolens bestyrelse, og Alf Thorsen og René Skov anbefales udpeget som stedfortrædere,

Mathias Henriksen anbefales udpeget til bestyrelsen ved Børne og Unge [adresse] og Gunnar Thygesen anbefales udpeget som stedfortræder, og

Isabella Knudsen og René Skov anbefales udpeget til bestyrelsen ved Center for Specialundervisning.

### Beslutning

Byrådet valgte følgende:

Ungdomsskolens bestyrelse:

Mathias Henriksen og Rikke Frandsen. Som stedfortrædere valgtes Alf Thorsen og William Henriksen.

Bestyrelsen ved Børne og Unge Center [adresse]:

Mathias Henriksen. Som stedfortræder valgtes Gunnar Thygesen.

Bestyrelsen ved CSV Vejle (Center for specialundervisning for unge og voksne).

Isabella Knudsen og William Henriksen.

Fraværende Karsten Jensen. I stedet mødte Iver Andresen.